mk ru bg bg bg bg ru ru ru ru bg bg bg ru ru ru ru hbs_cyr bg bg bg mk bg ru bg bg bg bg bg bg bg bg bg bg mk bg ky bg bg mk ru ky bg ky bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg mk bg bg bg bg bg bg bg bg bg mk bg bg bg bg bg bg bg bg bg bg bg bg bg bg ru bg bg bg bg bg bg ky bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en bg en bg en bg bg bg bg bg bg gl bg bg en bg mk en bg hbs_cyr en bg hbs_cyr en bg hbs_cyr en bg ru it bg hbs_cyr en mk hbs_cyr it bg hbs_cyr nl bg hbs_cyr en bg ru bg bg ru ru ru bg bg ru bg ru ru bg bg bg hbs_cyr bg bg bg ru uk bg bg ru bg hbs_cyr bg bg uk hbs_cyr uk bg bg uk uk bg bg bg tg bg ru bg bg cv uk bg bg bg ru bg bg mk ru bg bg ru bg mk ru bg hbs_cyr bg bg bg bg bg bg bg ru bg bg hbs_cyr bg bg ru bg ru bg bg ru hbs_cyr bg bg uk bg bg ru ru hbs_cyr bg bg bg ru hbs_cyr bg bg bg uk bg bg tg bg hbs_cyr bg bg bg bg ru bg bg bg bg bg bg bg bg ru bg ru bg bg bg ru ru ru hbs_cyr bg bg bg bg bg bg bg bg bg bg bg bg ru hbs_cyr bg bg bg bg hbs_cyr bg bg bg bg bg ru bg bg bg bg bg bg ru ru bg bg mk bg bg bg ru bg bg bg bg hbs_cyr bg bg uk hbs_cyr bg bg ru bg bg bg be hbs_cyr bg bg bg bg bg bg bg bg hbs_cyr bg bg bg bg bg bg hbs_cyr ru bg bg bg bg bg bg bg hbs_cyr bg bg bg ru bg bg bg bg bg bg bg bg bg ru bg bg bg ru bg mk bg bg bg bg ru ru de en en it en fi es en de it bg ru ru uk bg bg bg ru bg bg bg bg ru bg bg bg bg bg bg bg bg bg bg bg bg es en pt pt pt pt pt pt en en en en en bg bg bg bg bg bg bg bg bg bg bg bg bg bg bg bg ru bg ru uk
store.bg - Азбука на козметиката - Ж
Кошница Регистрация Статус на поръчка
Грижа за клиента   |   За контакти
Козметика     Азбука на козметиката - Ж
във всички раздели само в настоящия
Използваме бисквитки, за да осигурим възможно най-доброто преживяване в нашия уебсайт. За да работи store.bg правилно е необходимо съгласие с употребата им!
Използваме 3 трипа бисквитки, избери кои си съгласен да се запаметяват в браузъра:
Задължителни - част от софтуера на store.bg, без тях сайтът няма да функционира нормално.
За статистика и анализ - използват се от външни доставчици на услуги анализиращи посещаемостта.
На социални и рекламни мрежи - използват се от външни доставчици на услуги проследяващи поведението на посетителите в store.bg и външни сайтове.
Съгласен съм с всички бисквитки
Азбука на козметиката - Ж
Жасминът (лат. Jasminum) е вечнозелен храст от семейство Маслинови. Растението е с пълзящо стъбло, достигащо дължина до 10 метра. Цветята му са ароматни, в розови, жълти или бели цветове. Заради прекрасния си аромат и красивата форма, която наподобява корона, го наричат "кралят на цветята". За родина на жасмина се приема Източна Индия, а лечебният жасмин расте в Китай, Франция, Италия и др.
От цветята на лечебния жасмин се получава масло чрез екстракция с разтворители. Интересно е, че листата, необходими за производството на маслото, се събират в ранни зори, тъй като след 10 часа сутринта те губят своя аромат. Маслото от жасмин съдържа бензоена, салицилова, мравчена киселина и др. То е силно противовъзпалително средство и се използва в народната медицина за облекчаване на главоболие, болки в корема, безсъние.
В козметиката маслото от жасмин е подходящо за всеки тип кожа. В продуктите за лице то перфектно се грижи за дехидратираната и чувствителна кожа, склонна към изсушаване и участва в състава на някои кремове за чувствителна кожа. Маслото е ефективно в борбата със стареенето на кожата. То ускорява метаболизма на кожните клетки, повишава еластичността на кожата, особено в областта на деколтето и се включва в anti-age козметиката - кремове, серуми, маски, кремове за деколте и др.
Благодарение на антисептичния си и успокояващ ефект, маслото от жасмин ефективно се бори с мазната кожа, лекува акне и различни видове дерматити. Участва в състава на някои лосиони, тоници, кремове и маски за мазна и проблемна кожа. Като избелващо средство се използва в различни избелващи лосиони и кремове за лице. Ароматните свойства на жасминовото масло намират широко приложение в парфюмерията. То участва в състава на много парфюми, по-специално в такива с флорални, плодови и ориенталски нотки. В продуктите за тяло маслото хидратира и омекотява кожата и се включва в различни лосиони, масла и кремове за суха кожа. В козметиката за баня се използва в състава на някои масла, душ гелове, сапуни и др. То предпазва кожата от вредното въздействие на ултравиолетовите лъчи и участва в слънцезащитната козметика - масла, лосиони и др. В продуктите за коса маслото от жасмин успокоява кожата на главата, укрепва космените фоликули, придава блясък и еластичност на косъма. Участва в състава на различни овлажняващите шампоани, балсами и масла за коса. Маслото от жасмин се влага и в много продукти за релаксация и ароматерапия.
Желязото (лат. Ferrum) е химичен елемент, метал с блестяща и сребристосива повърхност. Шестият най-разпространен химичен елемент е номер 26 от периодичната система и се отличава със символа Fe. Изложена на въздух, повърхността на желязото оксидира и става червена или кафява, образувайки съединението железен оксид. А един от многото видове железни оксиди е ръждата.
И макар представите ни за желязо да се ограничават до сребристия метал, всъщност е добре да знаем, че той заема важна роля в много организми. Най-важната функция на желязото е участието му в структурата на белтъците, които пренасят кислород (хемоглобин и миоглобин) и участва в образуването на еритроцити (червени кръвни телца). Освен това то играе ключова роля в производството на енергия като съставка на някои ензими.
Желязото влиза в състава на много храни, като се разделя на два вида:
хематиново - съдържа се в месото, рибата и морските дарове;
нехематиново - съдържа се в растителните храни, млечните продукти, яйцата и гъбите шийтаке.
От зелените зеленчуци най-добри източници на желязо са спанак, коприва, лапад, целина, броколи, аспержи, брюкселско зеле, магданоз и водорасли. От плодовете най-богати на този важен компонент са цитрусовите плодове - портокал, лимон, мандарина, грейпфрут.
Желязото се съдържа също така в: грейпфрут, сушени ягоди, боровинки, диня, пъпеш и пъпеш. Интересен факт е, че желязо има и в натуралния шоколад, ядките, сушените плодове и подправките (босилек, розмарин, кориандър, сминдух), както и в суперхраните, сред които чията е с най-голямо съдържание на желязо.
Що се отнася до приложението на желязото в козметиката е важно да се знае, че металът не се среща в козметични продукти в основната си форма. Може да влезе в състава на някои продукти под формата на железен оксид.
Всъщност железен оксид е събирателно за общо 16 познати железни оксиди и оксихидроксиди. Но един от най-често използваните е железният оксид (или железен (II) оксид). Той представлява неорганично съединение на желязото с кислорода. Римската цифра "II" означава, че желязото е във втора степен на окисление.
Железният оксид представлява черен прах, който понякога бива бъркан с ръждата. Ръждата обаче се състои от хидратиран железен (III) оксид, а не железен (II) оксид.
Железният оксид се използва като пигмент. Използва в някои мастила при татуировките. Но основно се прилага в козметиката, като предварително е одобрен от Агенцията за контрол на храните и лекарствата на САЩ.
В козметичните продукти железните оксиди се използват в много козметични продукти, прилагани върху кожата, косата и ноктите. Но като цяло те се използват за пигмент, особено при направата на сенки, червила, руж, балсами за устни. Железните оксиди намират приложение и при оцветяването на лакове за нокти, за соли на вана, както и за направата на свещи и сапуни. В зависимост от специфичните железни оксиди или смеси от тях, цветът може да варира от оранжево, червено, жълто до черно.
Железните оксиди идват от естествени минерални находища, но съединенията, които се използват в козметиката, се добиват по синтетичен начин. Това е така, защото някои от изходните материали за синтетичен железен оксид, които идват от земята, може да имат следи от тежки метали. Нивата на тежки метали в железните оксиди се регулират от FDA (Агенция за контрол на храните и лекарствата), а малките количества, които в крайна сметка могат да бъдат в козметичните проддукти, не представляват риск за човешкото здраве.
Женско биле (лат. Glycyrrhiza glaba), известно още като сладък корен, е растение от семейство Бобови. Вирее в Европа и Азия, като най-често се среща в Гърция, Турция и Близкия Изток. Има овални листа с лилави, бели или сини съцветия. Наричано е сладък корен поради факта, че коренът му е 50 пъти по-сладък от захарта.
Именно коренът на растението женско биле има редица приложения в различни индустрии. От него се приготвят чай, отвари, тинктури и екстракти.
Използван е за първи път от древни цивилизации, включително тези в Гърция, Египет и Китай, за лечение на гастрит и инфекции на горните дихателни пътища. Днес се използва във фармацията като отхрачващо средство при кашлица и лекарства за простудни заболявания.
Притежава и успокояващи свойства, които му отреждат място в състава на медикаменти, предназначени да успокояват възпаления.
Коренът на женското биле се използва и като хранителна добавка при лечение на стомашни язви, болки в гърлото, бронхит и вируси, включително хепатит.
Сладкия вкус на женското биле го прави привлекателен за използване в хранително-вкусовата промишленост. Използва се предимно като ароматизиращо средство в храни и тютюневи изделия.
С богатството си от "вълшебни" свойства сладката билка се превръща и в предпочитана съставка за козметичните продукти.
Женското биле в козметиката
Противовъзпалителните свойства на сладкия корен го превръщат в полезна съставка за козметични препарати, разработени за хора с розацея, различни дерматити и псориазис. Действието му се изразява в намаляване на зачервяванията и изравняване на тена. Поради тази си функция, често се влага и като съставка в много козметични и продукти за лична хигиена.
С овлажняващите си свойства екстрактът от корен на женско биле се използва в продукти за суха и увредена кожа.
Екстракт от женско биле може да бъде използван като естествен избелител на кожата, което го прави алтернатива на химическите избелващи агенти като хидрохинон.
Женското биле се използва и като ароматизатор и добавяне на сладък вкус на козметични продукти. Най-често тези свойства на растението се използват намират приложение в балсам за устни и гланц за устни.
Женшенът (лат. Panax) е многогодишно тревисто растение, със зелено стъбло, достигащо височина 80 cm. В горната част на стъблото са разположени няколко листа. Плодът е малък светлочервен, а цветчетата обикновено са бели. Продължителността на живот на растението е сравнително дълга - около 100 години. Женшенът е известен с лечебните свойства на корена си, който наподобява по формата си човешки силует. Самото име женшен от латински означава "панацели" или "лек за всичко". Растението расте в иглолистно-широколистни гори, далеч от цивилизацията. Основно се среща в Китай, Корея, Сибир, Тибет и др.
В медицината женшенът има широкоспектърно действие. Съвременните учени са открили в този магически корен повече от 200 уникални вещества. Съдържа гинсенозиди, витамин C, витамини от група B, алкалоиди, смоли, никотинова, пантотенова и фолиева киселина. Богато е на пектини, сапонини, както и множество минерали, сред които са желязо, мед, цинк, рубидий и др. Гинсенозидът допринася за подобряване на притока на кислород, вследствие на което се увеличава количеството енергия и се подобрява психологичното и физиологично състояние на организма. Той стимулира работата на сърцето, регулира кръвната захар и намалява холестерола. Лекува успешно язви и други стомашно-чревни заболявания.
Съществуват множество видове женшен, като най-често срещаните са:
Същинският жен шен, известен още като азиатски, китайски или корейски. Той е най-често използваният от видовете. Смята се, че укрепва жизнената енергия Чи и в традиционната азиатска медицина го наричат "свещен лек". Подходящо е използването му при различни хронични заболявания.
Американският женшен расте в североизточната част на САЩ и Югоизточна Канада. Той има тонизиращо действие и помага при настинки, ангина, артрит. Подобрява нервната система, помага при безсъние, намалява нивото на холестерола.
Индийският женшен, известен още като псевдоженшен е важна съставка в аюрведата. Той изпълнява две функции - възвръща жизнените сили на организма и подобрява сексуалността. Помага на организма да се адаптира към различни видове стрес и укрепва имунната система, особено през зимата и пролетта.
Сибирският женшен увеличава физическата издръжливост, което го прави често използван от хората, занимаващи се активно със спорт. Помага при стрес и менопаузата при жените.
В козметиката най-често се използва екстрактът от корена и на четирите вида женшен. В продуктите за лице женшенът стимулира изработката на колаген, ускорява процесите на регенерация на кожните клетки. Има антиоксидантни свойства, които подмладяват и предпазват кожата. Той е често срещан компонент в anti-age козметиката - кремове, маски, серуми, кремове за шия и деколте, кремове за околоочния контур и др. Подходящо е и в грижата за мазната и чувствителна кожа и се използва в различни почистващи пяни, тоници, лосиони, маски, дегримьори, балсами и гланцове за устни. В продуктите за тяло той подхранва кожата, като стимулира обновяването на епидермиса. Подходящо средство е в грижата за сухата кожа и успешно се бори с целулит и стрии. Осигурява усещане за свежест и комфорт на тялото през целия ден. Включва се в състава на някои лосиони, кремове, млека за тяло, кремове за ръце, антицелулитни средства (кремове, масла, лосиони, серуми) и др. Предпазва кожата от вредното въздействие на ултравиолетовите лъчи и се използва в слънцезащитната козметика - лосиони, масла. В продуктите за баня се включва в различни душ гелове, сапуни, пяни за вана. Женшенът е широко разпространен в продуктите за коса. Той подхранва и укрепва косъма. Предотвратява загубата на коса и процесите на оплешивяване. Използва се в някои шампоани, балсами, маски, масла за коса. Подходящо е използването му в козметиката за деца - шампоани, лосиони, душ гелове и др.
Сибирският женшен е храстовидно растение, особено устойчиво на студено време. Стъблото и клоните му са покрити с тръни. Въпреки това, растението е и цъфтящо. След появата на цветовете, всяка година по клоните му се появяват и малки кръгли плодове, приличащи много на къпините.
Латинското наименование на растението е Eleutherococcus senticosus, но популярното си днес име, то получава заради своя произход - открито е от руски лекар в Сибир в края на 50-те години на 21 век. Дълги векове преди това обаче бодливият храст е познат с лечебните си свойства на жителите в Северен Китай. Растението придобива широка популярност и впечатлява с изумителни качества едва когато го откриват в Сибир. След редица проучвания, група от руски изследователи доказват силните адаптогенни свойства на сибирския женшен. Чудотворните качества на растението обаче не са скрити в плодовете, а в корените. Благодарение на компонентите, съдържащи се в тях, сибирският храст се превръща в полезен помощник за поддържане на здравето.
Сред основните действия, които проявява са:
нормализиране на жизнените функции на организма
стимулиране на имунната система
силен адаптоген за борба със стреса
елиминиране на токсините в организма
тонизиращ ефект и повишаване на умствената и физическа работоспособност
възстановяване на организма след усилена физическа дейност
дългосрочна защита срещу грип и простуди
Днес от корена на сибирки женшен се добиват предимно екстракти. Често коренът на растението се изсушава и за направата на чай, както и за приготвяне на лекарствени средства и хранителни добавки във формата на прахове, капсули и таблетки. През последните години изобилието от ценни качества превръща сибирския женшен и в предпочитана съставка за козметични продукти.
Сибирският женшен в козметиката
Известен като "коренът на младостта и енергичността", сибирският женшен е богат на микроелементи, които укрепват естествените защитни сили на кожата и възстановява нейната жизнена сила. Екстрактът от корена на растението съдържа изобилие от биологично активните вещества - полизахариди, стероли, кумарини, лигнани и особено ценният елеутерозид Е, който се среща природно в изключително малки количества. Въпреки че компонентите му са отдавна познати, до днес учените не успяват да разкрият цялата тайна за лечебните свойства на растението. Това се превръща и в причина неговият екстракт все още да не може да бъде синтезиран по химичен път.
Всъщност именно екстрактът се използва в състава на козметичните продукти. Но невъзможността да бъде лесно химически синтезиран се превръща и в причина все още да не е широкоразпространен в козметологията. Сред първите, които започват да влагат екстракт от сибирски женшен е френската козметична компания "Polaar". Тя разработва различни козметични серии, които обаче обединява с едно нещо - използването на растителни видове от Севера. Като силен адаптоген за борба със стреса и активен имуностимулант, компанията използва сибирският женшен за основен помощник, който прави кожата устойчива на стрес и вредни влияния на околната среда.
Живовлякът (лат. Plantago) е многогодишно тревисто растение от семейство Живовлякови, което достига до 25 cm височина. Цъфти от пролетта до есента, с малки сиво-розови цветчета. Разпространението му е повсеместно, като често се среща край пътя или около домовете на хората.
Живовлякът има множество лечебни свойства и намира широко приложение в медицината, особено в народната. В древността, заради лечебната му сила, растението е наричано "майка на всички билки". Листата на живовляка съдържат витамин C, витамин K, каротин, лимонена киселина, както и летливи, ензими, гликозиди, горчиви и дъбилни вещества.
Семената на растението са богати на сапонини, олеинова киселина и въглехидрати. Листата на растението имат антибактериално, противовъзпалително, отхрачващо и спазмолитично действие. Могат да се употребяват при алергии и отлично лекуват рани, порязвания, драскотини, изгаряния и т.н. Екстрактът от растението се препоръчва при лечение на язва и гастрит, а свежите листа на живовляка спират кървенето.
В козметиката живовлякът е широко разпространен. Той притежава мощни противовъзпалителни и заздравяващи свойства. Биологично активните вещества, съдържащи се в него, допринасят за възстановяване на увредените тъкани. В продуктите за лице живовлякът лекува всякакви кожни проблеми (акне, гнойни пъпки, екзема, псориазис, алергичен сърбеж, циреи, рани, изгаряния и др.) Растението е отлично антибактериално и противовъзпалително средство и се включва в състава на множество почистващи и лечебни лосиони, тоници, кремове, серуми и маски за мазна и проблемна кожа. Екстрактът от живовляк има противооточно действие и се използва в продукти, предназначени за кожата около очите.
Растението притежава тонизиращи и изглаждащи свойства и намира приложение в anti-age козметиката - кремове, серуми, маски и др. Подходящо е използването му при зряла и застаряваща кожа. Растението влияе благоприятно върху здравината на стените на кръвоносните съдове, премахва излишната течност и токсините от кожата, бори се с целулита и наднорменото тегло. В продуктите за тяло се включва в състава на антицелулитната козметика - кремове, лосиони, серуми. Екстрактът от живовляк има силно успокояващо действие и е често срещана съставка в различни омекотяващи кремове за ръце. В продуктите за коса живовлякът отлично се грижи за сухата коса, придавайки ѝ копринена мекота и блясък. Намира приложение и в декоративната козметика (фон дьо тени, пудри, BB кремове и др.)
Жожобата (лат. Simmodsia Chinensis) е разклонен вечно зелен храст, който произлиза от северноамериканските пустини. Растението е с дълги корени, кожести сиво-зелени листа, малки цветя и кафяви мазни плодове, в които се съдържа по 1 семе. От всеки храст могат да се съберат до 5 kg плодове. В естествена среда продължителността на живот на жожобата е от 100 до 200 години. Днес растението се отглежда в Израел, Австралия, САЩ, Централна и Южна Америка.
Маслото от жожоба се извлича от семената на растението чрез метода на студено пресоване. Полученото масло е със златист цвят и силен мирис. Още от древността са известни полезните му свойства. При изследването на египетските пирамиди са открити образци от това масло, което е успяло да съхрани свойствата си до наши дни. Маслото от жожоба е богато на аминокиселини, липиди, токоферол, провитамин A. То съдържа йод, мед, цинк, силиций и хром. Лесно се абсорбира от кожата и не оставя мазни петна.
В козметиката маслото от жожоба е с широко приложение. В продуктите за лице то възстановява повредените кожни клетки и има подмладяващи свойства - подобрява еластичността на кожата и има тонизиращ ефект върху уморената кожа. Включва се в anti-age козметиката - кремове, серуми, маски, кремове за околоочния контур и кремове за шия и деколте. Благодарение на противовъзпалителните си свойства, то ефективно лекува екземи, дерматити, премахва възпаленията и успокоява раздразнената кожа. Участва в състава на различни почистващи лосиони, тоници, маски и кремове за мазна и проблемна кожа. Облекчава напуканите устни и се използва в състава на някои балсами за устни.
Маслото от жожоба регулира водния баланс и задържа влагата в кожните клетки. В продуктите за тяло, благодарение на овлажняващото си действие, маслото се прилага в борбата със стриите и целулита. Включва се в състава на антицелулитната козметика - лосиони, масла, серуми и гелове. Участва и в различни хидратиращи кремове, лосиони, масажни масла, кремове за ръце, кремове за пети, лосиони за след бръснене и др. Предпазва кожата от действието на вредните ултравиолетови лъчи и се използва в състава на слънцезащитната козметика - лосиони, масла и др. Маслото от жожоба не предизвиква алергични реакции и е подходяща употребата му в бебешката козметика - кремове, олиа, лосиони. В продуктите за коса то е особено полезно в грижата за сухата, увредена и боядисана коса. Укрепва корените на косата и овлажнява кожата на главата. Участва в състава на различни шампоани, балсами и маски за коса.
Жълтият кантарион (лат. Hypericum perforatum) е многогодишно тревисто растение, с голо и силно разтворено в горната си част стъбло. Листата са елипсовидни, разположени срещуположно. Цветовете му образуват яркожълти съцветия, които имат черно-кафяви точки от долната страна. Цъфти от май до септември. Принципно растението се смята за плевел, който има повече от 160 разновидности. Среща се в Русия, Кавказ, Сибир, Китай, Япония, Монголия, горите на Централна Азия. В много западни страни растението е известно още като "билка на Свети Йоан".
Жълтият кантарион съдържа тритерпеноидни сапонини, флавоноиди, дъбилни вещества, етерични масла, витамин C, витамин Е, антрахинони, смоли, пигменти, каротин, минерали и други биологичноактивни вещества. Той има антисептично, противовъзпалително и успокояващо действие. Има съдоразширяващи свойства и помага за намаляване на капилярната пропускливост.
Билката е едно от най-древните растения, използвани в народната медицина. Помага при главоболие, депресия и безсъние. Укрепва имунната система и предпазва от кариеси и гингивит. Екстрактът от жълт кантарион е ефективен при алергии и себорея.
От стъблата на растенията се получава масло чрез метода на маслена екстракция и екстракция с въглероден диоксид. Полученото масло е мазна течност, с червено- кафяв цвят, с лек характерен мирис на жълт кантарион. То съдържа витамин C, витамин P, витамин PP, провитамин A, каротин, различни микро и макроелементи и полезни мастни киселини. Смята се, че маслото, получено чрез метода на маслената екстракция, със своите лечебни и козметични свойства по нищо не отстъпка на бадемовото масло.
Жълтият кантарион в козметиката
В козметиката маслото от жълт кантарион е широко разпространено. В продуктите за лице то се препоръчва в грижата за мазната, комбинирана и проблемна кожа. Помага да се нормализира хидро-липидния слой на кожата, в резултат на което мазната кожа става по-малко мазна, а при дехидратираната кожа се предотвратява загубата на влага. Маслото има силни противовъзпалителни и антибактериални свойства, които премахват съществуващите възпалителни процеси по кожата. То почиства порите, мазнините и дори акнето. Включва се в различни почистващи средства за лице, като лосиони, тоници, гелове, кремове и маски. Освен това се препоръчва използването му в грижата за чувствителната кожа, която е склонна към зачервявания и алергични реакции. Това се дължи на успокояващите му свойства.
Маслото от жълт кантарион ефективно облекчава сърбеж и дразнене, придавайки на кожата усещане за комфорт. В допълнение то е мощен антиоксидант, който забавя окислителните процеси в кожата, което от своя страна забавя процеса на стареене. Това го прави част от anti-age козметиката- кремове, серуми, маски, кремове за околоочния контур. Използва се и в състава на някои балсами за устни.
В продуктите за тяло участва в слънцезащитната козметика, която помагат за по-бързото придобиване на тен. Омекотява и подхранва кожата и се включва в някои хидратиращи лосиони, млека и кремове за тяло. Маслото от жълт кантарион участва и в състава за грижа за кожата на бебете и деца - както в продуктите за защита и подхранване, така и в продуктите за миене и почистване.
В продуктите за баня се използва в различни сапуни, душ гелове, душ кремове. Ефективно е при кариес, подобрява състоянието на венците и в продуктите за устна хигиена се включва в някои пасти за зъби и води за уста. В продуктите за коса жълтият кантарион премахва проблемите с пърхота и стимулира растежа. Участва в различни шампоани, балсами и маски за мазна коса. Намира приложение и в детската козметика.
Учебници и учебни помагала
Nivea Cellular Luminous630 Anti Spot Eye Treatment
Околоочен крем против тъмни кръгове
L'Oreal Infaillible 24H Fresh Wear Foundation in a Powder
Фон дьо тен в пудра
Maybelline Express Brow Satin Duo
5 търсения от други посетители:
балсам gliss за цъфтящи краища
вадемекум паста за зъби
Garnier Color Naturals ...
Интензивно подхранваща крем боя ...
Спирала за обемни и дълги мигли
Garnier Vitamin C Super ...
Серум за лице от серията ...
Nature of Agiva Roses ...
Серум за лице против бръчки от ...
Palette Intensive Color ...
Tрайна крем боя за коса
L'Oreal Casting Creme ...
Безамонячна боя за коса
Vip's Prestige Be ...
Полутраен тонер за коса
Безамонячна боя за коса
Трайна крем боя за коса без ...
Maybelline Fit Me Matte + ...
Матиращ фон дьо тен за нормална ...
Козметика на промо цени
Ново в сектор козметика
Грим и спирали за очи
Подхранване и основи за мигли и вежди
Изкуствени мигли и лепила
Червила и гланц за устни
Пудри за лице и фон дьо тен
Електрически уреди и аксесоари
Декорация и изкуствени нокти
Изсушители за лак за нокти
Био и натурална декоративна козметика
Серуми, масла и флуиди
Акне и проблемна кожа
За почистване на лице
Четки и инструменти за лице
Гелове, серуми и маски
Грижа за тялото - козметика
Течни сапуни и дезинфекциращи гелове
Подхранване, масла и заздравители
Омекотяване и премахване на кожички
Топ лакове и основи
Слънцезащита и за след слънце
Био и натурална козметика
За очи и устни
Интердентални четки за зъби
Масажни олиа и масла
Етерични и базисни масла
Електрически четки за зъби
Превръзки и бельо за родилки
Бебешка и детска козметика
За миене, къпане и почистване
Грижа за зъбите и венците
Био и натурална козметика
За миене, къпане и почистване
За зъбите и венците
Комплекти, гримове и аксесоари
Био и натурална козметика
Почистване и грижа за дома
Дезинфекциращи и антибактериални препарати
Препарати за баня и тоалетна
Препарати за премахване на петна
Перилни препарати за бебета
Ефикасен шампоан против пърхот
Учебници по Немски език Prima. Deutsch fur junge Erwachsene за 9. и 10. клас на Просвета
Кремове за лице против бръчки
Козметика за лице с върба
Козметика за лице с лецитин
Книжарница - всички книги от България
Настолни игри за деца и възрастни
Офис консумативи и техника
Всичко за бебето - Бебешки продукти
Хоби модели и жп моделизъм
Всичко за двора и градината
Видео филми на DVD и Blu Ray
Батерии за фотоапарати, камери и лаптопи
BEL London Glossy Kiss Lip Gloss
BEL London Matte Kiss Liquid Lipstick
Curaprox Be You Whitening Toothpaste Grapefruit
Curaprox Be You Whitening Toothpaste Peach
Curaprox Be You Whitening Toothpaste Apple
Curaprox Be You Whitening Toothpaste Blackberry
Curaprox Be You Whitening Toothpaste Gin аnd Tonic
на цената на един
Всички начини за контакт с нас
© 1999 - 2022 store.bg всички права запазени - Общи условия | Политика за личните данни
Използваните в "Козметика" текстови, графични и други материали са собственост на носителите на авторските им права.
Всяко копиране и репродуциране на информация, представена в този сайт, е равносилно на безусловно приемане на общите условия и определените в тях лицензни условия за ползване.